29. 2. 84 De Europæiske Fællesskabers Tidende Nr. L 58/35 (Retsakter hvis offentliggørelse ikke er obligatorisk) RÅDET RÅDETS BESLUTNING af 21. februar 1984 om godkendelse af en ændring af vedtægterne for fællesforetagendet Hochtemperatur-Kernkraftwerk GmbH (HKG) (84/104/Euratom) RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske Atomenergifællesskab, særlig artikel 47 og 50, under henvisning til forslag fra Kommissionen, og ud fra følgende betragtninger : Ved  beslutning 74/295/Euratom () konstituerede Rådet Hochtemperatur-Kernkraftwerk GmbH (HKG) som fællesforetagende ; fællesforetagendets generalforsamling besluttede den 11. juli 1983 at udvide selskabets kapital ; denne kapitaludvidelse medfører en ændring af fælles- foretagendets vedtægter ; denne ændring berører ikke bestemmelserne for fællesforetagendets drift, og den er i overensstemmelse med projektets udvikling ; den bør derfor godkendes — ()) EFT nr. L 165 af 20. 6. 1974, s. 7. VEDTAGET FØLGENDE BESLUTNING : Artikel 1 Den ændring af vedtægterne for fællesforetagendet Hochtemperatur-Kernkraftwerk GmbH (HKG), der er knyttet som bilag til denne beslutning, godkendes. Artikel 2 Denne beslutning får virkning fra dagen for offentlig- gørelsen i De Europæiske Fællesskabers Tidende. Artikel 3 Denne beslutning er rettet til medlemsstaterne og fællesforetagendet Hochtemperatur-Kernkraftwerk GmbH (HKG). Udfærdiget i Bruxelles, den 21. februar 1984. På Rådets vegne C. CHEYSSON Formand